Zibergovas ezers
Zibergovas ezers (arī Borkovas ezers, Zvirbuļu ezers) ir noteces ezers Preiļu novada Vārkavas pagasta ziemeļu daļā. Dibens - dūņains. Krasti - pieejami. Iztek - strauts uz Ūdzeņu. Ezerā dzīvo karūsas, līdakas, asari un līņi. Uz ziemeļrietumiem no ezera atrodas autoceļš V751 (Vecvārkava–Ančkini–Pieniņi–Kauša). Ezera krastos atrodas Zibergovas ciems un bijušās Borkovas muižas apbūve.